Na poveznici <https://www.youtube.com/watch?v=RuIDOWfd5tE> pogledaj dokumentarni film *Dnevnik pobjednika*. Napiši komentar na film prema uputama.

Naslov tvojega sastavka može biti naziv filma, ali kao naslov možeš upotrijebiti i neku zanimljivu ili dojmljivu misao iz filma.

Tvoj sastavak treba imati trodijelnu strukturu:

1. Uvod: osnovni podatci o filmu (godina proizvodnje, država, redatelj), objasni naslov filma, oblikuj temu filma, izdvoji obilježja filmskoga roda kojemu film pripada.
2. Razrada: prepričaj film, izdvoji i okarakteriziraj glavne likove, iznesi najbitnije spoznaje, što je film htio pokazati (npr. što si otprije znao/znala o Kostelićima, a što si doznao/doznala gledajući film, zbog čega su sportske pobjede Kostelića osobito značajne, zašto je otac usmjeravao Janicu i Ivicu na bavljenje individualnim sportom, čega se sve obitelj morala odricati kako bi im djeca postali uspješni skijaši…). Osvrni se na filmska izražajna sredstva: kakva je glazba i kako je uklopljena u film; koje vrste kadrova, filmskoga plana i rakursa prevladavaju i kako su iskorišteni u filmu.
3. Zaključak: Oblikuj svoj zaključak, što si naučio/naučila iz filma, bi li preporučio/preporučila film i zašto.

Tvoj rad treba imati između 250 i 300 riječi (ove upute imaju 190 riječi).

Piši na papir, uredno i čitko.